OpenLLM-France/wikimedia huggingface dataset:
# Atenaida

Atenaida (en grec antic: Ἀθηναΐς Athēnaís; en llatí: Athenais) és un prenom femení grec referit a la deessa Atena o bé a la ciutat d'Atenes. Els següents personatges s'anomenaven així:
* Atenaida (vident), profetessa segle iv aC que va parlar a Alexandre el Gran de la seva ascendència suposadament divina
* Atenaida Filostorgos I, reina de Capadòcia, muller d'Ariobarzanes I i mare d'Ariobarzanes II (segle i aC)
* Atenaida Filostorgos II, princesa del Regne de Pont i, per mitjà del matrimoni amb Ariobarzanes II, reina client dels romans a Capadòcia (segle i aC)
* Atenaida de Mèdia Atropatene, princesa de Comagene i esposa d'Artavasdes I de Mèdia Atropatene (segle i aC)
* Atenaida (filla d'Herodes Àtic), noble que visqué a l'Imperi Romà (141-161)
* Atenaida (besneta d'Herodes Àtic), noble romana que va viure entre la segona meitat dels segles ii i iii
* Atenaida, nom de naixement d'Eudòxia Augusta, esposa de l'emperador romà d'Orient Teodosi II (c. 401-460)

## Vegeu també

* Atenaide (Vivaldi), òpera de Vivaldi sobre Eudòxia Augusta
* Atenais
# Bothrioplana semperi

Bothrioplana semperi és una espècie de platihelmint de vida lliure, l'única del gènere Bothrioplana i de la família Bothrioplanidae. Presenta una distribució molt àmplia, trobant-se a Europa, Amèrica, Àfrica i Austràlia.

## Filogènia

Bothrioplana semperi és el grup germà del clade que inclou tots els platihelmints paràsits, els neodermats:
| Platyhelminthes | Catenulida Rhabditophora Macrostomorpha Trepaxonemata Polycladida Prorhynchida Gnosonesimida Euneoophora Rhabdocoela Proseriata Adiaphanida Fecampiida Prolecithophora Tricladida Bothrioplanida Neodermata Cestoda Monogenea Digenea |

## Referències

* ↑ Beitraege zur Kenntniss der Fauna baltica. I. Ueber Dorpater Brunnenplanarien. Archiv Naturk Liv- Ehst- u Kurlands 9 Bd. 4. Lief. Dorpat 1881. 57 pages, 1 tab.
* ↑ «Turbellarian Taxonomic Database». [Consulta: 17 gener 2021].
* ↑ Christopher E Laumer, Andreas Hejnol, Gonzalo Giribet, 2015. Nuclear genomic signals of the 'microturbellarian' roots of platyhelminth evolutionary innovation. eLife 2015;10.7554/eLife.05503.
# Ust-Khàiriuzovo

Ust-Khàiriuzovo (en rus: Усть-Хайрюзово) és un poble del krai de Kamtxatka, a Rússia, que el 2021 tenia 798 habitants. Pertany al districte de Tiguil.

## Referències

* ↑ «Населенные пункты Камчатки (даты возникновения, наименования, переименования, упразднения; краткая топонимика Камчатки) | Публикации по истории Камчатки | Камчатка, Петропавло …». Arxivat de l'original el 2013-01-28. [Consulta: 16 gener 2013].
# South Bradenton

South Bradenton és una concentració de població designada pel cens dels Estats Units a l'estat de Florida. Segons el cens del 2000 tenia 21.587 habitants.

## Demografia

Segons el cens del 2000, South Bradenton tenia 21.587 habitants, 10.681 habitatges, i 5.522 famílies. La densitat de població era de 1.868,8 habitants/km².
Dels 10.681 habitatges en un 18,1% hi vivien nens de menys de 18 anys, en un 36,9% hi vivien parelles casades, en un 10,8% dones solteres, i en un 48,3% no eren unitats familiars. En el 40,4% dels habitatges hi vivien persones soles el 20,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2 i el nombre mitjà de persones que vivien en cada família era de 2,64.
Per edats la població es repartia de la següent manera: un 17,5% tenia menys de 18 anys, un 8,2% entre 18 i 24, un 25,2% entre 25 i 44, un 20,4% de 45 a 60 i un 28,7% 65 anys o més.
L'edat mediana era de 44 anys. Per cada 100 dones de 18 o més anys hi havia 84,9 homes.
La renda mediana per habitatge era de 27.410 $ i la renda mediana per família de 32.444 $. Els homes tenien una renda mediana de 25.011 $ mentre que les dones 21.559 $. La renda per capita de la població era de 17.549 $. Entorn del 9,5% de les famílies i el 13% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- South Bradenton». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 2 agost 2010].
* ↑ «Geographic Comparison Table- South Bradenton». American Fact Finder. Oficina del Cens dels Estats Units, 12-01-2010.
# Circus

Circus és un gènere d'aus de la família dels accipítrids (Accipitridae), dins l'ordre dels accipitriformes. S'ha classificat com a únic gènere de la subfamília dels circins (Circinae), però avui és ubicat en els accipitrins (Accipitrinae). Les diferents espècies reben genèricament el nom comú d'arpella o arpellot.
Sovint amb el nom d'arpella es fa referència a l'arpella vulgar (Circus aeruginosus), que és la més freqüent als Països Catalans, on a més es presenten l'arpella pàl·lida russa (Circus macrourus), l'arpella pàl·lida comuna o esparver d'estany (Circus cyaneus) i l'arpella cendrosa o esparver cendrós (Circus pygargus). Aquestes dos darreres, malgrat el seu nom vulgar, no tenen massa a veure amb els autèntics esparvers del gènere Accipiter.

## Taxonomia

Segons la classificació del Congrés Ornitològic Internacional (versió 12.2, 2022) aquest gènere està format per 16 espècies:
* Arpella comuna (Circus aeruginosus).
* Arpella oriental (Circus spilonotus).
* Arpella de Nova Guinea (Circus spilothorax).
* Arpella del Pacífic (Circus approximans).
* Arpella africana (Circus ranivorus).
* Arpella de la Reunió (Circus maillardi).
* Arpella de Madagascar (Circus macrosceles).
* Arpella de Buffon (Circus buffoni).
* Arpella pintada (Circus assimilis).
* Arpella negra (Circus maurus).
* Arpella pàl·lida comuna (Circus cyaneus).
* Arpella pàl·lida americana (Circus hudsonius).
* Arpella ventre-ratllada (Circus cinereus).
* Arpella pàl·lida russa (Circus macrourus).
* Arpella d'espatlles blanques (Circus melanoleucos).
* Arpella cendrosa (Circus pygargus).

## Referències

* 1 2 «Hoatzin, New World vultures, Secretarybird, raptors» (en anglès). IOC World Bird List Version 12.2. International Ornithologists' Union, 01-07-2022. [Consulta: 30 novembre 2022].
* ↑ del Hoyo, Josep. All the birds of the world (en anglès). Barcelona: Lynx editions, 2020, p. 276. ISBN 978-84-16728-37-4.
* ↑ Els accipitriformes a John Boyd's Home Page Rev. 1-03-2011 (anglès)
* ↑ Estrada et al., Joan. Ocells de Catalunya, País Valencià i Balears: inclou també Catalunya Nord, Franja de Ponent i Andorra. 3ª. Lynx editions, 2018, p. 82-85. ISBN 978-84-16728-07-7.
* ↑ Gill, F & D Donsker (Eds). 2017. IOC World Bird List (v 7.2). doi : 10.14344/IOC.ML.7.2.
Viccionari
# Atenais

Atenais és el nom dels següents personatges:
* Atenais o Atenaida, prenom femení de l'antiga Grècia
* Francesca Atenais de Rochechouart (1641-1707), més coneguda com a Madame de Montespan, amistançada del rei Lluís XIV de França
# OpenCPN

OpenCPN ( Open C hart P lotter N avigator) és un projecte de codi lliure de traçador de cartes nàutiques i programes de navegació, semblant al OpenSeaMap, que es pot utilitzar mentre es navega o com a eina de planificació. Desenvolupat per un equip de navegants actius i provat en condicions del món real, té múltiples formats de gràfics compatibles i una varietat d'entrades de dades.
Mitjançant la navegació per satèl·lit i altres fonts de dades NMEA 0183, OpenCPN determina la posició i l'estat d'un vaixell a partir de sensors com els receptors AIS per traçar i fer un seguiment automàtic de les posicions dels vaixells al barri.

## Mapes

El 2017, els mapes ENC noruecs van estar disponibles per a OpenCPN.

## Referències

* ↑ «OpenCPN About». [Consulta: 22 abril 2018].
* ↑ Monthly, Yachting. «Free digital nautical charts: are they any good?» (en anglès americà). Yachting Monthly, 01-02-2022. [Consulta: 13 setembre 2022].
* ↑ A, Damián. «OpenCPN, a navigation application for Ubuntu» (en anglès). Ubunlog, 22-07-2020. [Consulta: 13 setembre 2022].
* ↑ «Norwegian ENC Data in OpenCPN» (en anglès), 11-09-2017.
# Copa de la Japan Soccer League

La Copa de la Japan Soccer League (Copa JSL) fou la competició de copa de la lliga original del Japó per a clubs de la Japan Soccer League. L'actual Copa J. League és la competició hereva. Es disputà per primer cop el 1973, però no es disputà anualment fins al 1976.

## Historial

| Any | Campió | Resultat | Finalista |
| 1973 | Towa Real Estate (compartit) | 1-1 | Yanmar Diesel (compartit) |
| 1976 | Hitachi | 1-0 | Eidai Industries |
| 1977 | Furukawa Electric | 4-0 | Yanmar Diesel |
| 1978 | Mitsubishi Motors | 2-1 | Fujita Industries |
| 1979 | Yomiuri SC | 3-2 | Furukawa Electric |
| 1980 | Nippon Kokan | 3-1 | Hitachi |
| 1981 | Mitsubishi Motors (compartit) | 4-4 | Toshiba (compartit) |
| 1982 | Furukawa Electric | 3-2 | Yanmar Diesel |
| 1983 | Yanmar Diesel | 1-0 | Nissan Motors |
| 1984 | Yanmar Diesel | 3-0 | Toshiba |
| 1985 | Yomiuri SC | 2-0 | Nissan Motors |
| 1986 | Furukawa Electric | 4-0 | Nissan Motors |
| 1987 | Nippon Kokan | 3-0 | Sumitomo |
| 1988 | Nissan Motors | 3-0 | Toshiba |
| 1989 | Nissan Motors | 1-0 | Yamaha Motors |
| 1990 | Nissan Motors | 3-1 | Furukawa Electric |
| 1991 | Yomiuri SC | 4-3 | Honda Giken |

## Enllaços externs

* Futbol al Japó Arxivat 2001-05-09 a Wayback Machine.
# Traspinedo

Traspinedo és un municipi de la província de Valladolid a la comunitat autònoma espanyola de Castella i Lleó.

## Demografia

Evolució demogràfica :
| 1991 | 1996 | 2001 | 2004 |
| 785 | 834 | 829 | 905 |
# Boisserolles

Boisserolles és un municipi francès situat al departament de Deux-Sèvres i a la regió de la Nova Aquitània. L'any 2007 tenia 48 habitants.

## Demografia
### Població

El 2007 la població de fet de Boisserolles era de 48 persones. Hi havia 20 famílies de les quals 8 eren unipersonals (4 homes vivint sols i 4 dones vivint soles), 8 parelles amb fills i 4 famílies monoparentals amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 27 habitatges, 19 eren l'habitatge principal de la família, 6 eren segones residències i 2 estaven desocupats. Tots els 27 habitatges eren cases. Dels 19 habitatges principals, 17 estaven ocupats pels seus propietaris, 1 estava llogat i ocupat pels llogaters i 1 estava cedit a títol gratuït; 4 tenien dues cambres, 2 en tenien tres, 2 en tenien quatre i 11 en tenien cinc o més. 12 habitatges disposaven pel capbaix d'una plaça de pàrquing. A 8 habitatges hi havia un automòbil i a 8 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Boisserolles el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 0 |
| 0 | 70 a 74 | 0 |
| 4 | 65 a 69 | 0 |
| 8 | 60 a 64 | 4 |
| 0 | 55 a 59 | 4 |
| 0 | 50 a 54 | 0 |
| 4 | 45 a 49 | 0 |
| 0 | 40 a 44 | 0 |
| 4 | 35 a 39 | 4 |
| 4 | 30 a 34 | 0 |
| 0 | 25 a 29 | 4 |
| 0 | 20 a 24 | 0 |
| 0 | 15 a 19 | 0 |
| 0 | 10 a 14 | 4 |
| 0 | 5 a 9 | 0 |
| 4 | 0 a 4 | 0 |

## Economia

El 2007 la població en edat de treballar era de 31 persones, 20 eren actives i 11 eren inactives. De les 20 persones actives 18 estaven ocupades (10 homes i 8 dones) i 2 estaven aturades (1 home i 1 dona). De les 11 persones inactives 5 estaven jubilades, 3 estaven estudiant i 3 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Boisserolles hi havia 11 explotacions agrícoles que ocupaven un total de 432 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Boisserolles a l'INSEE.
* Évolution et structure de la population Fitxa amb el detall de dades de Boisserolles a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# José Guerrero

José Guerrero (Granada, 1914 - Barcelona, 24 de desembre de 1991) fou un pintor andalús nacionalitzat estatunidenc, emmarcat dins de l'expressionisme abstracte. És considerat un dels pintors espanyols més importants de la segona meitat del segle xx.

## Biografia

José Guerrero va estudiar a l'Escola d'Arts i Oficis de Granada. A la dècada del 1940 es va instal·lar a Madrid, on va ingressar a l'Acadèmia de San Fernando. A nivell professional, va començar a fer cartells per al cinema. Més endavant va anar a viure a París, on entraria en contacte amb les avantguardes europees. Roma i Londres, però seria a Nova York on es va instal·lar el 1949, on es va casar amb Roxanne Pollock, una periodista estatunidenca.
A Manhattan va entrar en contacte amb artistes com Jackson Pollock i Willem de Kooning, tots dos relacionats amb l'action painting. Va realitzar exposicions amb tots dos.

## Obra

Els seus primers treballs es poden considerar figuratius, però conforme va madurant, mostren més ressonàncies de l'expressionisme abstracte, inspirat però en temes populars andalusos. Hi ha obres seves al Museu Guggenheim de Nova York, al Museu Nacional Centre d'Art Reina Sofia i al Museu d'Art Abstracte Espanyol de Conca). A Granada hi ha un Centre d'Art que porta el seu nom, el Centro José Guerrero, inaugurat l'any 2000, amb la donació realitzada per la vídua de l'artista a la Província de Granada.

## Referències

* 1 2 «José Guerrero». Gran Enciclopèdia Catalana. Barcelona: Grup Enciclopèdia Catalana.

## Enllaços externs

* Web del Centro Guerrero (castellà)
# Sosnovi Bor

«Sosnovi Bor» té aquests significats:
* Sosnovi Bor (Vladímir), localitat de l'óblast de Vladímir, a Rússia
* Sosnovi Bor (Pskov), localitat de l'óblast de Pskov, a Rússia
* Sosnovi Bor (Briansk), localitat de l'óblast de Briansk, a Rússia
# Cementiri de Calella de Palafrugell

El Cementiri de Calella de Palafrugell és una obra eclèctica de Palafrugell (Baix Empordà) protegida com a Bé Cultural d'Interès Local.

## Descripció

Es tracta d'un recinte de forma rectangular amb tanca de pedra i morter, remolinada i pintada. El portal d'entrada està situat a migdia entre espais de murs més alts. Aquesta façana és decorada amb cornisament motllurat i, damunt l'entrada hi ha un remat en forma de frontó amb un ressalt sinuós i una creu d'obra.
Els rengles de nínxols estan adossats als murs perimetrals. Al fons -costat nord- al centre hi ha una capelleta amb porta d'arc apuntat. A cada extrem hi ha sengles mausoleus coronats per una cúpula amb entrades d'arc apuntat. Un ampli camí vorejat d'alts xiprers travessa el clos des de l'entrada fins a la capella. Hi ha altres arbres com mimoses, llorers i magnòlies.
El cementiri ha quedat envoltat de finques particulars amb jardins i camps d'esport.

## Història

El cementiri parroquial de Calella es va construir el 1894, poc després de l'erecció de l'església de Sant Pere (1884).

## Referències

* 1 2 3 4 «Cementiri de Calella de Palafrugell». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 10 octubre 2018].
# Atena Àlea

Àlea (Grec antic: Ἀλέα) era un epítet de la deessa grega Atena, amb rellevància en la mitologia arcàdia, sota el qual era venerada a Àlea, Mantinea i Tègea. Àlea era inicialment una deessa independent, però fou finalment assimilada amb Atena. Una estàtua d'Atena Àlea va estar emplaçada a la carretera d'Esparta a Terapne. El seu santuari més important era el famós Temple d'Atenea Àlea a Tègea.

## Referències

* ↑ «Còpia arxivada». A: William Smith. . 1, p. 108–109 [Consulta: 27 febrer 2020]. «Còpia arxivada». Arxivat de l'original el 2008-06-04. [Consulta: 27 febrer 2020].
* ↑ Pausànies, Descripció de Grècia, VIII. 23. § 1, 9. § 3, II. 17. § 7
* ↑ Jost, Madeleine. «Arcadian cults and myths». A: Hornblower. Oxford Classical Dictionary. Oxford: Oxford University Press, 1996.
* ↑ Pausànies, Descripció de Grècia III. 19. 3 7
# OpenBoard

OpenBoard és un programari lliure i obert per a pissarres digitals interactives compatible amb qualsevol canó i dispositiu d'entrada.
Va sorgir com una derivació d'Open-Sankoré en 2013 amb la intenció de simplificar-ho i fer-ho més estable. Des de la versió 1.3 utilitza el més marc instal·lador QT 5 en lloc de QT 4.
OpenBoard és una derivació del projecte de programari obert Open-Sankoré 2,0. Open-Sankoré està basat en programari d'Uniboard originalment desenvolupat per la Universitat de Lausanne, Suïssa. El programari va començar a ser desenvolupat en 2003 i va anar inicialment utilitzat pels professors de la Universitat a l'octubre 2003. El projecte es va cedir més tard a una nova companyia anomenada Mnemis SA. Posteriorment va ser venut a l'Agrupació Francesa d'Interès Públic per a Educació Digital a Àfrica (GIP ENA), la qual va comprar la propietat intel·lectual del programari per a convertir-ho en un projecte de codi obert sota la llicència GNU (LGPL).

## Referències

* ↑ «first try on linux after changing name · OpenBoard-org/OpenBoard@907c084». [Consulta: 12 febrer 2017].
* ↑ «OpenBoard, logiciel libre d'enseignement numérique interactif - Boite à Outils SEM». Arxivat de l'original el 2016-02-24. [Consulta: 12 febrer 2017].
* ↑ «OpenEducationFoundation/OpenBoard». [Consulta: 26 abril 2016].
* ↑ «Claudio Valerio». [Consulta: 12 febrer 2017].
* ↑ «Còpia arxivada». Open-Sankoré. Arxivat de l'original el 2012-04-12. [Consulta: 11 juliol 2018].

## Enllaços externs

* OpenBoard - Lloc web oficial
# Cortland (Nova York)

Cortland és una població dels Estats Units a l'estat de Nova York. Segons el cens del 2000 tenia 18.740 habitants.

## Demografia

Segons el cens del 2000, Cortland tenia 18.740 habitants, 6.922 habitatges, i 3.454 famílies. La densitat de població era de 1.845,8 habitants/km².
Dels 6.922 habitatges en un 24,8% hi vivien nens de menys de 18 anys, en un 34,7% hi vivien parelles casades, en un 11,4% dones solteres, i en un 50,1% no eren unitats familiars. En el 36% dels habitatges hi vivien persones soles el 13% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,28 i el nombre mitjà de persones que vivien en cada família era de 2,95.
Per edats la població es repartia de la següent manera: un 18,3% tenia menys de 18 anys, un 28,4% entre 18 i 24, un 23,6% entre 25 i 44, un 16,8% de 45 a 60 i un 12,9% 65 anys o més.
L'edat mediana era de 28 anys. Per cada 100 dones de 18 o més anys hi havia 84,5 homes.
La renda mediana per habitatge era de 26.478 $ i la renda mediana per família de 39.167 $. Els homes tenien una renda mediana de 29.857 $ mentre que les dones 21.614 $. La renda per capita de la població era de 14.267 $. Entorn del 13,9% de les famílies i el 24,7% de la població estaven per davall del llindar de pobresa.

## Fills Il·lustres

* David Eugene Smith (1860-1944), matemàtic i historiador

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Cortland». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 9 agost 2010].
* ↑ «Geographic Comparison Table- Cortland». American Fact Finder. Oficina del Cens dels Estats Units, 12-01-2010.
# Resolució 105 del Consell de Seguretat de les Nacions Unides

La Resolució 105 del Consell de Seguretat de les Nacions Unides, aprovada el 25 de juliol de 1954 després de la mort del jutge Sir Benegal Narsing Rau, decideix que la seva vacant a la Cort Internacional de Justícia seria resolta durant la IX Sessió de l'Assemblea general i que aquesta elecció tindria lloc després de l'elecció que tindrà lloc després de l'elecció regular per omplir les cinc vacants prevista per al 5 de febrer de 1955.
La resolució va ser adoptada sense votar.

## Vegeu també

* Llista de resolucions del Consell de Seguretat de les Nacions Unides 101 a la 200 (1953 - 1965)

## Enllaços externs

* PDF Text de la Resolució a UN.org
# John Byington

John Byington (Hinesburg, 8 d'octubre de 1798 - Battle Creek, 7 de gener de 1887) fou un pastor i el primer president de la Conferència General dels Adventistes del Setè Dia. El seu pare, Justus, fou soldat a la Guerra de la Independència dels Estats Units, un predicador itinerant de l'Església Metodista Episcopal i més endavant el primer president de l'Associació de Vermont d'aquesta església. Amb set anys arribà a la convicció de pecat, i el 1816, amb 18 anys, es convertí al cristianisme. Arribà a ser un metodista laic actiu, però amb 21 anys emmalaltí, i tingué una depressió que durà tres anys. Retornà a la feina dividint el seu temps entre l'agricultura i la predicació.
Byington fou actiu en el moviment anti-esclavatge i quan el lideratge de l'Església Metodista Episcopal s'oposà a l'abolicionisme, decidí retirar-se d'aquesta denominació i s'uní a la Wesleyan Methodist Connection formada pels metodistes que s'oposaven a l'esclavatge. Ajudà a erigir l'església que hi ha a Morely, Nova York.
El 1844 participà com a delegat laic a la sessió organitzacional de l'Associació General Wesleyana a Cleveland, Ohio, i més tard es convertí en pastor metodista wesleyà i començà a dirigir l'església de Lisbon, Nova York. Regularment hostatjava indígenes americans i esclaus fugitius a casa seva.
Per demanda de James White, Byington es traslladà a Battle Creek, Michigan, el 1858. Treballà amb James White i John N. Andrews en pro del creixement del naixent moviment adventista. El 1863, a la primera sessió de l'Associació General de Battle Creek, se'n convertí en president.
# Star Trek (videojoc de 1972)

Star Trek és un videojoc textual per a ordinadors centrals programat per Don Daglow en un ordinador PDP-10 de temps compartit al Pomona College el 1972, i va ser actualitzat periòdicament fins al 1974, incloses les contribucions de Jonathan Osser. El joc va ser recollit pel grup d'usuaris DECUS el 1972 i va ser distribuït a moltes universitats i altres instal·lacions PDP-10 a tot el món, sovint apareixen en els mateixos sistemes al costat del Star Trek de l'any anterior. Daglow només es va assabentar de la publicació del videojoc quan va començar a rebre cartes d'aficionats al seu dormitori universitari. Els dos jocs de Star Trek van ser els jocs d'ordinador d'ordinadors centrals més populars de la dècada de 1970, que es jugaven de manera gratuïta als sistemes universitaris.

## Referències

* ↑ «Star Trek» (en anglès). dunnington.info. Arxivat de l'original el 2019-01-13. [Consulta: 4 maig 2018].

## Enllaços externs

* Don Daglow Interview from 1UP.com
# Cementiri de Bàscara

El Cementiri de Bàscara és una obra de Bàscara (Alt Empordà) inclosa a l'Inventari del Patrimoni Arquitectònic de Catalunya. Situat a l'est del nucli urbà de la població de Bàscara, al marge dret de la carretera GI-622 en direcció a Calabuig i les Roques.

## Descripció

Recinte de planta rectangular format per nínxols correguts adossats als murs laterals i d'altres distribuïts al mig del recinte, organitzant l'espai en diversos carrers. L'únic element destacable del conjunt és la porta d'accés al recinte, rectangular, emmarcada per dues pilastres rectangulars i decorada amb diverses motllures horitzontals i verticals. A la part superior hi ha el nom i l'any de construcció, 1934, i està rematada amb una cornisa motllurada. La porta és de ferro decorada. La tanca està arrebossada i pintada de color marró, amb els elements decoratius emblanquinats.

## Referències

* 1 2 «Cementiri de Bàscara». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 13 octubre 2017].